als_Latn dik_Latn sag_Latn
Derisa të merret vesh përfundimisht se çfarë vendimi do të marrë Cristiano Ronaldo për të ardhmen e tij, Alvaro Morata do të mbetet peng në Madrid.
Diario Gol shkruan se sulmuesi spanjoll i ka njoftuar drejtuesit e Real Madridit se dëshiron të transferohet te Manchester United dhe oferta e Djajve të kuq për të është pranuar nga madrilenët, por fillimisht duhet konfirmuar qëndrimi i 32-vjeçarit në Santiago Bernabeu.
Presidenti Florentino Perez dhe trajneri Zinedine Zidane e mirëkuptojnë Moratën dhe do ta lejojnë të luajë në Old Trafford, sepse janë të vetëdijshëm se 24-vjeçari ka shumë potencial dhe meriton të jetë titullar në një skuadër të madhe, diçka që nuk e arriti në sezonin e kaluar. Gjithsesi, lajmet e bujshme se Ronaldo mund të lërë Spanjën pas akuzave për evazion fiskal kanë krijuar një klimë dyshimesh për merkaton e verës.
Nëse portugezi do të vendosë të qëndrojë, atëherë Morata do të shitet dhe mendohet që Real Madridi të fitojë rreth 70 milionë euro.
als_Latn als_Latn als_Latn als_Latn